Diari Oficial de la Generalitat Valenciana


Sumari del DOGV 9496, del 23-12-2022 (2022/12091)

RESOLUCIÓ de 28 de novembre de 2022, de concessió d'ajudes per a la contractació d'educadors i educadores ambientals en les entitats locals, en el marc del Pla Integral de Residus de la Comunitat Valenciana, per a l'exercici 2022
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9496

Data del DOGV
:   23-12-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/12235


Data del document
:   28-11-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 28 de novembre de 2022, de concessió d'ajudes per a la contractació d'educadors i educadores ambientals en les entitats locals, en el marc del Pla Integral de Residus de la Comunitat Valenciana, per a l'exercici 2022 [2022/12783]  
Vistes les sol·licituds d'ajudes per a la contractació d'educadors i educadores ambientals en les entitats locals, en el marc del Pla integral de residus a la Comunitat Valenciana, per a l'exercici de 2022 presentades per municipis, mancomunitats, àrees metropolitanes, consorcis de residus i diputacions provincials de la Comunitat Valenciana, s'emet la present resolució, de conformitat amb els següents:  
  
  
Antecedents de fet  
  
Primer. En dates compreses entre el 18 d'octubre i el 26 d'octubre de 2022, es van presentar sol·licituds de concessió d'ajudes per a la contractació d'educadors i educadores ambientals d'acord amb la Resolució de 4 d'octubre de 2022, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual es convoquen ajudes per a la contractació d'educadors i educadores ambientals en les entitats locals, en el marc del Pla integral de residus en la Comunitat Valenciana, per a l'exercici de 2022.  
Segon. Entre el 19 i el 31 d'octubre de 2022, es van remetre requeriments d'esmena de documentació a les entitats sol·licitants perquè completaren la documentació en el termini de deu dies.  
Tercer. El 14 de novembre de 2022 es va reunir la Comissió de valoració, una vegada transcorregut el termini d'esmena, si escau. En aquesta reunió es van aprovar per unanimitat els informes tècnics emesos per l'òrgan instructor relatius a la constatació que les entitats locals reunien els requisits per a ser possibles beneficiàries d'ajudes i les que no complien amb tals requisits.  
Quart. El dia 14 de novembre de 2022, després de la reunió de la Comissió de valoració, es va notificar la proposta de resolució de concessió perquè els possibles beneficiaris i els beneficiaris exclosos per diferents motius pogueren al·legar el procedent en el termini de 10 dies hàbils.  
Cinqué. El dia 24 de novembre de 2022, es va tornar a reunir la Comissió de valoració i es va acordar l'exclusió de l'Ajuntament de Titaguas, després de requerir-li d'esmena, per no aportar una documentació essencial per a adquirir la condició de beneficiari, es va acordar el concedir l'ajuda sol·licitada a l'Ajuntament d'Ontinyent, en comptes de la minorada proposada el 14 de novembre de 2022, i concedir parcialment a l'Ajuntament de Xàtiva, anteriorment en la llista de reserva, l'ajuda sol·licitada per aquest.  
Als anteriors fets són aplicable els següents:  
  
Fonaments de dret  
  
Primer. Ordre 19/2021, de 4 d'octubre, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores per a la concessió d'ajudes per a la contractació d'educadors i educadores ambientals en les entitats locals, en el marc del Pla integral de residus en la Comunitat Valenciana (publicada en DOGV núm. 9194, de 14.10.2021).  
Segon. Resolució de 4 d'octubre de 2022, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual es convoquen ajudes per a la contractació d'educadors i educadores ambientals en les entitats locals, en el marc del Pla integral de residus en la Comunitat Valenciana, per a l'exercici de 2022 (publicada en el DOGV núm. 9477, d'11.10.2022).  
Tercer. Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat (Publicat en DOGV núm. 8590 de 12.07.2019), estableix que la Direcció General de Qualitat i Educació Ambiental exerceix, entre altres, les competències en matèria de residus.  
Vist quant antecedeix, finalitzada la fase d'instrucció, a la vista dels informes elaborats pel personal de la Subdirecció General de Qualitat i Educació Ambiental, i reunida la Comissió de valoració en data 14 de novembre de 2022, s'emet la present, resolució:  
  
Primer  
Concedir las ajudes per a la contractació d'educadors i educadores ambientals en les entitats locals, en el marc del Pla integral de residus a la Comunitat Valenciana, per a l'exercici de 2022, per un import total de 143.647,81 euros (cent quaranta-tres mil sis-cents quaranta-set i huitanta-un cèntim d'euro) a les entitats sol·licitants que figuren en l'annex I juntament amb la quantia corresponent, així com establir llistat de reserva d'entitats no beneficiàries per esgotament de fons en el mateix annex II.  
  
Segon  
Inadmetre o desestimar las sol·licituds d'ajudes presentades per les entitats relacionades en l'annex II per les causes indicades en aquest.  
  
  
Tercer  
La finalització de les actuacions queda condicionada a l'aprovació dels justificants, la conformitat, la certificació que s'han complit els fins de la subvenció i posterior proposta de pagament. L'entitat beneficiària haurà de justificar el compliment del convingut mitjançant la presentació del compte justificatiu de despeses i de pagament de la totalitat de despeses originades per les actuacions subvencionades.  
  
Quart  
El termini màxim per a presentar la sol·licitud de pagament de la subvenció serà d'un mes a partir de l'endemà de la publicació de la resolució, per la qual es concedeixen ajudes per a la contractació d'educadors i educadores ambientals en les entitats locals, en el marc del Pla integral de residus en la Comunitat Valenciana, per a l'exercici de 2022.  
  
La presentació de la documentació justificativa s'aportarà electrònicament mitjançant l'enllaç següent:  
https://www.gva.es/es/inicio/procedimientos'id\_proc=22691  
  
Cinqué  
De conformitat amb l'art. 24.4 de la Llei 38/2003, de 17 de novembre, general de subvencions, de la informació que obra en poder d'aquest òrgan instructor es desprén que els beneficiaris compleixen tots els requisits necessaris per a accedir-hi.  
  
Contra aquesta resolució es podrà interposar recurs potestatiu de reposició davant l'òrgan que va dictar la resolució, en el termini d'un mes a comptar des de l'endemà d'aquell en què tinga lloc la notificació, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé, directament recurs contenciós administratiu en el termini de dos mesos comptats des de l'endemà de la notificació, de conformitat amb el que s'estableix en els articles 10, 25.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 28 de novembre de 2022.- El director general de Qualitat i Educació Ambiental: Joan Piquer Huerga.  
ANNEX I  
Llistat d'entitats locals de la Comunitat Valenciana a què es concedeix l'ajuda per a la contractació d'educadors i educadores ambientals, en el marc del Pla Integral de Residus a la Comunitat Valenciana, per a l'exercici de 2022.  
  
Data de la sol·licitud completa Entitat NIF Despesa elegible Ajuda Habitatns/NR. Persones educadores  
24.10.2022 € 09.11 hores CONSORCI A3 Q4302398U 264.969,20 euros 29.999,99 euros 118.251 hab/9 persones educadores a jornada completa.  
25.10.2022 € 17.04 hores AJ. MELIANA S6251608X 12.523,06 euros 12.523,06 euros 10.926 hab. / 2 persones educadores  
26.10.2022 € 13.15 hores CONSORCI V5 H9397439R 57.176,65 euros 14.999,98 euros 86.746 hab/ 2 persones educadores  
28.10.2022 € 10.57 hores AJ. LA VALL D'UIXÓ Q6783453T 38.634,46 euros 7.499,99 euros 31.549 hab/1 persona educadora  
02.11.2022 € 12.53 hores MANCOMUNITAT LA RIBERA ALTA Q3444120K 83.190,18 euros 22.499,97 euros 17.365 hab/3 persones educadores.  
02.11.2022 € 13.23 hores DIPUTACIÓ DE CASTELLÓ (LOT 3) X6449603V 143.045,76 euros 29.999,99 euros 29.803 hab/7personas educadores  
02.11.2022 € 15.07 hores CONSORCI A2 P1758012Y 36.083,13 euros 14.999,98 euros 238.619 hab/ 2 persones educadores ambientals  
03.11.2022 € 11.28 hores ONTINYENT W5918044O 26.886,83 euros 7.499,99 euros 35.761 hab/1 persona educadora ambiental  
09.11.2022 € 11.28 hores AJUNTAMENT DE XÀTIVA K9443379N 25.812,02 euros 3.624,86 euros (Minoració de 22.187,16 euros per esgotament dels fons) 29.459 hab/4 persones educadores  
 TOTAL 143.647,81 euros   
  
  
  
  
  
ANNEX II  
Llistat d'entitats de la Comunitat Valenciana a què es desestima l'ajuda per a la contractació d'educadors i educadores ambientals, en el marc del Pla Integral de Residus a la Comunitat Valenciana, per a l'exercici de 2022.  
  
Entitat NIF Motiu  
AJ. LES ALQUERIES K4342762M NO COMPLEIX el requisit de disposar de plans locals de residus amb l'abast establit en l'article 14 del PIRCV, degudament aprovats conforme al procediment establit en la normativa de règim local per a l'aprovació de les ordenances municipals (Base tercera 1.d) de l'Ordre 19/2021, de 4 d'octubre). Presenta certificat d'aprovació inicial.  
AJ. IBI I7761014N NO COMPLEIX ja que l'Ajuntament d'IBI està comprés en el Consorci A2, el qual és un possible beneficiari que ja ha sol·licitat ajuda per a la contractació de persones educadores per als municipis pertanyents al Consorci A2, entre els quals es troba l'Ajuntament d'IBI. Segons això, existeix una incompatibilitat, ja que no està permés subvencionar dues vegades al mateix beneficiari pel mateix concepte en la mateixa convocatòria.  
AJUNTAMENT DE PEDREGUER U5944043L NO COMPLEIX el requisit de disposar de plans locals de residus amb l'abast establit en l'article 14 del PIRCV, degudament aprovats conforme al procediment establit en la normativa de règim local per a l'aprovació de les ordenances municipals (Base tercera 1.d) de l'Ordre 19/2021, de 4 d'octubre), ja que, d'acord amb la documentació aportada per l'Ajuntament de Pedreguer, se certifica una proposta per part del Ple d'aprovació del pla de residus de l'Ajuntament de Pedreguer, i no el certificat d'aprovació final del Pla de residus amb publicació en el BOP.  
AJUNTAMENT DE LA GRANJA DE ROCAMORA Q8150702T No esmena la documentació requerida.  
AJ. QUATRETONDA I5430470T Ha desistit de la seua sol·licitud.  
AJ. VINALESA H3375545N NO COMPLEIX el requisit de justificar en la memòria que l'actuació ha sigut realitzada o es realitzarà de l'1 de gener de 2022 al 30 de novembre de 2022. (Resolc 5 de la Resolució de 04.10.2022).  
AJ. DE VISTABELLA V0476193L NO COMPLEIX el requisit de disposar de plans locals de residus amb l'abast establit en l'article 14 del PIRCV, degudament aprovats conforme al procediment establit en la normativa de règim local per a l'aprovació de les ordenances municipals (Base tercera 1.d) de l'Ordre 19/2021, de 4 d'octubre).  
AJ. DE TITAGUAS P9065429N NO COMPLEIX el requisit de disposar de plans locals de residus amb l'abast establit en l'article 14 del PIRCV, degudament aprovats conforme al procediment establit en la normativa de règim local per a l'aprovació de les ordenances municipals (Base tercera 1.d) de l'Ordre 19/2021, de 4 d'octubre).  
  
  
  
  
\* \* \* \* \* \* \* \*